cyanic-selkie/wikianc huggingface dataset:
Εδαφικές διαφορές στη Θάλασσα της Νότιας Κίνας
Τρέχουσα κατάσταση των αξιώσεων
αριστερά|μικρογραφία|405x405εσ|Αξιώσεις και συμφωνίες στη Θάλασσα της Νότιας Κίνας. Οι αξιώσεις κυριαρχίας μεταξύ των κρατών επικαλύπτονται επειδή μέχρι τα μέσα του 20ού αιώνα, τα εδάφη δεν συνοδεύονταν από μόνιμη στρατιωτική ή πολιτική παρουσία. Ως αποτέλεσμα, το πραγματικό νόημα των ιστορικών διακηρύξεων κυριαρχίας των κρατών είναι δύσκολο να προσδιοριστεί στην πράξη. Στη σύγχρονη εποχή, με την αποτελεσματική στρατιωτική κατοχή αυτών των νησιών και των υφάλων, αυτοί οι ισχυρισμοί αποτελούν πηγή ενδημικών συγκρούσεων.
Αξιώσεις του Μπρουνέι
Οι αξιώσεις αυτού του κράτους, του μικρότερου όλων εκείνων που συγκρούονται γύρω από τα Σπράτλυ, είναι επίσης από τις πιο περιορισμένες. Το 1992, το Μπρουνέι έκανε γνωστό ότι διεκδικούσε την κυριαρχία των νερών γύρω από τον ύφαλο Λουίζα.
Αξιώσεις της Ινδονησίας
Η Ινδονησία διεκδικεί την ΑΟΖ γύρω από τις νήσους Νατούνα.
Αξιώσεις των Φιλιππίνων
Οι αξιώσεις των Φιλιππίνων αφορούν μόνο σε ένα τμήμα των νήσων Σπράτλυ, αυτό που είχε αποτελέσει αντικείμενο διακήρυξης κυριαρχίας εκ μέρους του Φιλιππινέζου δικηγόρου Τομάς Κλόμα. Οι Φιλιππίνες τονίζουν ότι το Καλαγιάν δεν πρέπει να συγχέεται με το αρχιπέλαγος Σπράτλυ, για το οποίο δεν έχουν καμία αξίωση.
Οι Φιλιππίνες βασίζουν τους ισχυρισμούς τους στην αρχή του res nullius και στη γεωγραφική εγγύτητα. Για αυτούς, το Καλαγιάν ήταν res nullius μέχρι τη δεκαετία του 1930, όταν η Γαλλία και η Ιαπωνία απέκτησαν την κυριαρχία στα νησιά. Η πρώτη αξίωση των Φιλιππίνων υποβλήθηκε το 1946. Όταν η Ιαπωνία παραιτήθηκε από την κυριαρχία της στα νησιά το 1951, τα δικαιώματα επί των νησιών έμειναν χωρίς συγκεκριμένο δικαιούχο, επομένως ήταν και πάλι διαθέσιμα για προσάρτηση ως res nullius. Επιπλέον, οι αξιώσεις για το Καλαγιάν γίνονται σε γεωγραφικές βάσεις, καθώς διαφέρουν από άλλες νησιωτικές ομάδες στη Θάλασσα της Κίνας, γιατί βρίσκονται σε διαφορετική αλυσίδα νησιών από τα Σπράτλυ.
Αξιώσεις της Ταϊβάν
Οι ισχυρισμοί της Ταϊβάν βασίζονται στα ίδια ιστορικά γεγονότα με αυτά της Κίνας και ως εκ τούτου σχετίζονται τόσο με τα Πάρασελ όσο και με τα Σπράτλυ.
Επιπλέον, η Ταϊβάν κατέλαβε το νησί Ταϊπίνγκ ήδη από το 1956, και έχει διατηρήσει τη στρατιωτική της παρουσία εκεί από τότε, παρά την επίθεση των Φιλιππίνων το 1977. Στο νησί υπάρχει επίσης ένα καταφύγιο παρατήρησης πουλιών από το 2003.
Το δίκαιο της θάλασσας
Το 1982, τα Ηνωμένα Έθνη υιοθέτησαν τη Σύμβαση για το Δίκαιο της Θάλασσας. Όλοι οι εμπλεκόμενοι στη διαμάχη στη Θάλασσα της Νότιας Κίνας, συμπεριλαμβανομένης της Κίνας, υπέγραψαν και επικύρωσαν τη Σύμβαση. Η Σύμβαση ορίζει ορισμένους όρους που είναι σχετικοί με τις εδαφικές διαφορές στη Θάλασσα της Νότιας Κίνας:
Στη Θάλασσα της Νότιας Κίνας, ο κύριος λόγος της διαμάχης είναι για το ποιος ελέγχει τα χωρικά ύδατα πλάτους 12 ν.μ. και την ΑΟΖ πλάτους 200 ν.μ.
Παραπομπές
Κατηγορία:Νοτιοανατολική Ασία Κατηγορία:Θάλασσα της Νότιας Κίνας
Άλδος Μανούτιος
Ο Άλδος Μανούτιος (λατινική γλώσσα: Aldus Pius Manutius, ιταλική γλώσσα: Aldo Manuzio, 1452 – 6 Φεβρουαρίου 1515) ήταν Ιταλός ουμανιστής, γνωστός για την εκδοτική του δραστηριότητα στη Βενετία την εποχή της Αναγέννησης. Άριστος γνώστης ελληνικών, ήταν από τους πρώτους που εκτύπωσαν βιβλία με ελληνικούς χαρακτήρες, αξιοποιώντας τα χειρόγραφα της πολύτιμης συλλογής του Βησσαρίωνα του Τραπεζούντιου, που σώζονται σήμερα στη Μαρκιανή Βιβλιοθήκη. Αξιοσημείωτη είναι η συνεισφορά του στην τυπογραφία με την επινόηση των πλάγιων γραμματοσειρών, την καθιέρωση της άνω τελείας στιγμής (semicolon), καθώς και τη μαζική παραγωγή δερματόδετων βιβλίων τσέπης σε προσιτές τιμές.
Βιογραφικά στοιχεία
Ο Μανούτιος γεννήθηκε στο Μπασιάνο (Bassiano) των Παπικών Κρατών, στη σημερινή επαρχία του Λάτσιο, κοντά στη Ρώμη. Καθώς η οικογένειά του ήταν ευκατάστατη, ο Μανούτιος έλαβε μια σφαιρική μόρφωση, σπουδάζοντας λατινικά στη Ρώμη με τον Γκασπαρίνο ντα Βερόνα, καθώς και (αρχαία) ελληνικά στη Φεράρα με τον Γκουαρίνο ντα Βερόνα.
Άλδος ο εκδότης
Ως κυρίαρχος εκδότης και τυπογράφος την εποχή της ακμής της Αναγέννησης, ο Άλδος εδραίωσε κατ' αρχάς τον σχεδιασμό του βιβλίου —ένα πρωτόκολλο θα λέγαμε — που περιελάμβανε το μέγεθος του χαρτιού, τον σχεδιασμό και τη χρήση συγκεκριμένων γραμματοσειρών, τη μορφολογία της σελίδας καθώς και νέες μεθόδους βιβλιοδεσίας. Οι εκδόσεις του με έργα κλασικών (αρχαία ελληνική φιλολογία) έγιναν περίφημες σε όλη την Ευρώπη. Πολλοί μάλιστα αντέγραψαν το εταιρικό του λογότυπο, ένα δελφίνι και μια άγκυρα, το οποίο συνδέεται με το λατινικό ρητό "Festina lente" («σπεύδε βραδέως»)· η εικόνα και το ρητό απεικονίζονταν σε ένα ρωμαϊκό νόμισμα του 80 μ.Χ., το οποίο και αποτέλεσε την πηγή έμπνευσης. Το 1533 τη διεύθυνση του τυπογραφείου ανέλαβε ο γιος του Παύλος Μανούτιος (1512-1574).
Οι Έλληνες κλασικοί
Μία από τις κυριότερες φιλοδοξίες του Μανούτιου ήταν να περισώσει ό,τι είχε απομείνει από την αρχαία ελληνική γραμματεία. Εξέδωσε πολλές εκδόσεις των κυριότερων έργων, τόσο σε κανονική μορφή, όσο και σε μέγεθος τσέπης, ώστε τα έργα αυτά να γίνουν διαθέσιμα στο ευρύτερο κοινό. Μέχρι τότε ελάχιστα ελληνικά συγγράμματα κυκλοφορούσαν από εκδοτικούς οίκους: στο Μιλάνο η «Γραμματική του Λασκάρεως», Ελληνικοί Ψαλμοί, έργα του Αισώπου, του Θεοκρίτου και του Ισοκράτη (εκδόσεις 1476 - 1493)· στη Βενετία τα «Ερωτήματα του Χρυσολωρά» (1484)· στη Βιντσέντσα υπήρχαν ανατυπώσεις της «Γραμματικής του Λασκάρεως» και των «Ερωτημάτων» (1488 και 1490), και τέλος στη Φλωρεντία είχαν εκδοθεί έργα του Ομήρου μεταφρασμένα από τον Λορέντσο ντε Αλόπα. Απ' αυτά, μόνο ο Θεόκριτος, ο Ισοκράτης και ο Όμηρος θεωρούνταν κλασικά.
Ο Μανούτιος επέλεξε τη Βενετία ως πλέον κατάλληλη έδρα για την επιχείρησή του. Εγκαταστάθηκε το 1490 και τα πρώτα έργα που τυπώθηκαν ήταν το Ηρώ και Λέανδρος του Μουσαίου, η Γαλεομυομαχία και το Ελληνικό Ψαλτήρι. Χωρίς να φέρουν χρονολογία έκδοσης, θεωρούνται τα αρχαιότερα του τυπογραφείου και μάλιστα, κατά τον ίδιο τον Μανούτιο, «προκρούστες της ελληνικής λογοτεχνίας».
left|thumb|Απόσπασμα από έργο του Αριστοτέλη - Κρατική Βιβλιοθήκη της Βαυαρίας Ο Μανούτιος στρατολόγησε πλήθος μελετητών της ελληνικής στη Βενετία. Εμπορευόταν στα ελληνικά, έδινε οδηγίες στους τυπογράφους και τους βιβλιοδέτες στα ελληνικά· μέχρι και η καθημερινότητα του σπιτιού του ενδυόταν την ελληνική γλώσσα. Στις εκδόσεις τους προλόγιζε πάντα στα ελληνικά, ενώ προσέλαβε Κρητικούς λόγιους (όπως το Μάρκο Μουσούρο και τον Αρσένιο Αποστόλη) για να σελιδοποιούν και να επιμελούνται χειρόγραφα, καθώς και για να δειγματίσουν καλλιγραφικές ελληνικές γραμματοσειρές. Τουλάχιστον τριάντα Έλληνες βοηθοί εργαζόταν μαζί του, χωρίς να υπολογίζουμε τους τεχνίτες και χειρώνακτες. Ακούραστος και ανελέητος, εξέδωσε τον πρώτο τόμο με έργα του Αριστοτέλη το 1495. Μέχρι το 1498 άλλοι τέσσερις τόμοι συμπλήρωναν το έργο το μεγάλου κλασικού. Τον ίδιο χρόνο εξέδωσε και εννέα κωμωδίες του Αριστοφάνη, ενώ στα επόμενα χρόνια ακολούθησαν εκδόσεις των Θουκυδίδη, Σοφοκλή, Ηροδότου, Ξενοφώντα και Δημοσθένη.
Ο β' ιταλικός πόλεμος επιβράδυνε την εκδοτική του δραστηριότητα. Παρόλ' αυτά, το 1508 εκδίδει έναν τόμο για τους Έλληνες ρήτορες και τον επόμενο χρόνο έργα του Πλουτάρχου. Νέοι πόλεμοι ανάγκασαν τη διακοπή του τυπογραφείου, μέχρι το 1513, οπότε και εκδίδεται τα άπαντα του Πλάτωνα (σε επιμέλεια του Μάρκου Μουσούρου), αφιερωμένο στον Πάπα Λέοντα τον Ι΄· στον πρόλογο ο Μανούτιος κάνει μια σύγκριση ανάμεσα στις κακουχίες της πολεμοπαθούσας Ιταλίας και στην ηρεμία και ομορφιά της μελέτης, ενώ ο Μουσούρος καλεί τον Πάπα σε νέα Σταυροφορία για ανακατάληψη των εδαφών όπου μιλιέται ακόμα η ελληνική γλώσσα, όπως και σε ενίσχυση διδασκαλίας της στην Ιταλία. Ο Πίνδαρος, ο Αισχύλος και ο Αθήναιος ακολουθούν το 1514, ενώ προς το τέλος της ζωής του εργαζόταν πάνω στη Μετάφραση των Εβδομήκοντα, η πρώτη έκδοση των οποίων έγινε μετά τον θάνατό του το 1518.
Με τα παραπάνω ολοκληρώνεται ο κατάλογος των εκδόσεων του Άλδου Μανούτιου. Ωστόσο, οι συνεχιστές του έργου του (κυρίως ο εγγονός του, Άλδος Μανούτιος ο νεότερος) έφεραν στο εκδοτικό προσκήνιο έργα των Παυσανία, Στράβωνα, Αισχύλου, Γαληνού, Ιπποκράτη και Λογγίνου. Ο Μανούτιος εξέδωσε και άλλα ελληνικά έργα που είχαν ήδη εκδοθεί, εντούτοις προσδίδοντάς τους διορθώσεις και τον χαρακτήρα του εκδοτικού του οίκου.
Η ιδιότητά του δεν ήταν αποκλειστικά του εκδότη και τυπογράφου, αλλά και σε μεγάλο βαθμό αυτή του μελετητή και μεταφραστή. Ο Μανούτιος ως λόγιος υπήρξε στις μέρες του πραγματικά λίκνο του ουμανισμού και του ελληνισμού. Με στόχο να προάγει τις ελληνικές σπουδές, το 1502 ίδρυσε τη «Νέα Ακαδημία», ένα ίδρυμα αποκλειστικά για κλασικές ελληνιστικές σπουδές. Τα μέλη έπρεπε απαραιτήτως να μιλούν ελληνικά, να φέρουν ελληνοποιημένο το όνομά τους καθώς και τους τίτλους τους. Ένα από τα μέλη ήταν και ο γνωστός Έρασμος.
Παρόλο που η προσφορά του στον ελληνισμό υπήρξε τεράστια, σήμερα πολλοί αποδέχονται ότι η κυρτή γραφή και οι βραχυγραφίες που χρησιμοποιήσε υπήρξαν ανασταλτικές τόσο στην εξέλιξη του ελληνικού γράμματος στην τυπογραφία, όσο και στη διάδοση της ελληνικής γλώσσας.
Ο Άλδος Μανούτιος πέθανε φτωχός, έχοντας αφήσει στην ανθρωπότητα ένα τεράστιο έργο ελληνικής φιλολογίας.
Εξωτερικοί σύνδεσμοι
Κατηγορία:Ιταλοί τυπογράφοι Κατηγορία:Ιταλοί αναγεννησιακοί ουμανιστές Κατηγορία:Ιταλοί εκδότες Κατηγορία:Ιταλοί ανατυπωτές
Αλφόνσος του Χιχόν και Νορένια
Ο Αλφόνσος Ενρίκεθ, ισπαν. Alfonso Enríquez (1355 - π. 1400) από τον Οίκο της Τραστάμαρα ήταν κόμης τού Χιχόν & Νορένια και κύριος αρκετών γαιών.
Βιογραφία
Ήταν νόθος γιος τού Ερρίκου Β΄ της Καστίλης και της ερωμένης του Ελβίρα Ινίγουεθ, πριν ακόμη νυμφευτεί ο Ερρίκος Β΄.
Ο πατέρας του τον έχρισε ιππότη το 1372 και τού παραχώρησε την κομητεία τού Χιχόν & Νορένια. Ο Ερρίκος Β΄ ήταν σε διαμάχη με τον Φερδινάνδο Α΄ της Πορτογαλίας και ο πόλεμος έληξε με τη συμφωνία τού Σανταρέμ το 1373. Μία από τις διατάξεις της όριζε ο Αλφόνσος να νυμφευτεί την 9 ετών κόρη τού Φερδινάνδου Α΄. Ο Αλφόνσος, που ήταν 18 ετών, δυσαρεστήθηκε και μετέβη στην Αβινιόν, όπου ζήτησε από τον Πάπα Γρηγόριο ΙΑ΄ να ακυρώσει το σχέδιο γάμου. Τότε ο πατέρας του τον απείλησε με κατάσχεση των ιδιοκτησιών του κaι έτσι έγινε ο γάμος το 1377. Ο Αλφόνσος με τη σύζυγό του, κόρη τού βασιλιά της Πορτογαλίας, έγινε ο γενάρχης τού κλάδου των Νορόνα στην Πορτογαλία.
Ως ένας από τους πιο ισχυρούς φεουδάρχες, καθώς είχε πολλές ιδιοκτησίες, προσπάθησε να δηλώσει την ανεξαρτησία της περιοχής του από τον ετεροθαλή αδελφό του Ιωάννη Α΄ της Καστίλης πρώτα και μετά από τον Ερρίκο Γ΄ της Καστίλης, γιο τού προηγουμένου.
Οικογένεια
Νυμφεύτηκε το 1373 την Ισαβέλλα τού Πορτογαλικού οίκου της Βουργουνδίας, νόθη κόρη τού Φερδινάνδου Α΄ της Πορτογαλίας και είχε τέκνα:
Από τη μη νόμιμη σχέση του με την Ινές δε Σότο των Μιράντα είχε ένα φυσικό τέκνο:
Από άλλες σχέσεις είχε φυσικά τέκνα:
Πηγές
Κατηγορία:Οίκος της Τραστάμαρα
Ιρλανδικό Πρωτάθλημα Κλειστού Στίβου
To Ιρλανδικό Πρωτάθλημα Κλειστού Στίβου ή Πρωτάθλημα Κλειστού Στίβου της Δημοκρατίας της Ιρλανδίας (αγγλικά: Irish Republic Indoor Athletics Championships ή AAI National Senior Indoor Championships), γνωστό ως Πρωτάθλημα Κλειστού Στίβου GloHealth για λόγους χορηγίας, είναι το εθνικό πρωτάθλημα στον κλειστό στίβο της Δημοκρατίας της Ιρλανδίας, που διοργανώνεται από την Ιρλανδική Ομοσπονδία Στίβου.
Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές της Δημοκρατίας της Ιρλανδίας στα αγωνίσματα ανδρών και γυναικών. Από το 2007 έως το 2014 χρηματοδοτούνταν από την Woodie’s DIY και από το 2015 χορηγείται από την GloHealth.
Διεξήχθη για πρώτη φορά το 1988 υπό την αιγίδα της Bord Lúthchleas na hÉireann (BLE) και από τότε έχουν πραγματοποιηθεί είκοσι οκτώ διοργανώσεις.
Από το 2000 το πρωτάθλημα πραγματοποιείται από την Ιρλανδική Ομοσπονδία Στίβου που ιδρύθηκε την ίδια χρονιά και αντικατέστησε άλλες ομοσπονδίες, με την ιστορία των αθλητικών φορέων στην Ιρλανδία να είναι περίπλοκη λόγω της διχοτόμησης της χώρας το 1923. Η ομοσπονδία σύμφωνα με το σύνταγμα της, έδωσε τη δυνατότητα στη διοργάνωση επίσης να θεωρηθεί ως Πρωτάθλημα «Όλης της Ιρλανδίας».
Από το 2003 επιτρέπεται να συμμετέχουν και μη Ιρλανδοί αθλητές μόνο ως επισκέπτες, εκτός αν είναι μέλη ενός συλλόγου της Δημοκρατίας της Ιρλανδίας. Αν και η Βόρεια Ιρλανδία συμμετέχει στο Βρετανικό Πρωτάθλημα Κλειστού Στίβου μαζί με την Αγγλία, την Σκωτία και την Ουαλία, καθώς δεν έχει δικό της πρωτάθλημα, στο πρωτάθλημα λαμβάνει μέρος μεγάλος αριθμός αθλητών λόγω της απόστασης των δύο χωρών, οι οποίοι αγωνίζονται σε συλλόγους της Δημοκρατίας της Ιρλανδίας.
Στο πρωτάθλημα πραγματοποιούνται είκοσι οκτώ (2015) αγωνίσματα συνολικά, με τα σύνθετα αγωνίσματα να διεξάγονται σε άλλες ημερομηνίες. Επίσης υπήρχε πρωτάθλημα σκυταλοδρομιών σε κλειστό χώρο έως το 2010 χωρίς όμως να αποτελεί μέρος του πρωταθλήματος.
Από το 1988 έως σήμερα το κύριο μέρος του πρωταθλήματος έχει διεξαχθεί δεκαέξι φορές στην πόλη Νίνα, τις περισσότερες από κάθε άλλη περιοχή.
Κλειστά στάδια
thumb|left|Το Odyessy Arena στη Βόρεια Ιρλανδία, που φιλοξένησε εννέα φορές το πρωτάθλημα. thumb|right|Το AIT International Arena που έχει φιλοξενήσει τρεις φορές το πρωτάθλημα. Το κύριο μέρος του πρωταθλήματος έχει διεξαχθεί σε τρία διαφορετικά κλειστά στάδια από την ίδρυση του το 1988. Το στάδιο με τις περισσότερες διοργανώσεις είναι το Ολυμπιακό Κλειστό Στάδιο Νίνα, στην Νίνα, που έχει αναλάβει δεκαέξι φορές το πρωτάθλημα. Η πιο πρόσφατη διοργάνωση διεξήχθη στο AIT International Arena, στο Άθλον, για τρίτη φορά.
Εξωτερικοί σύνδεσμοι
Κατηγορία:Ιρλανδικά Πρωταθλήματα Στίβου Κατηγορία:Στίβος στη Δημοκρατία της Ιρλανδίας
Λαϊκή Σοσιαλιστική Δημοκρατία της Αλβανίας
Η Σοσιαλιστική Αλβανία ήταν το πολιτικό καθεστώς στην Αλβανία μετά τον Β΄ Παγκόσμιο Πόλεμο, μέχρι την πτώση των κομμουνιστικών καθεστώτων στην Ευρώπη. Σχηματίστηκε το 1944 ως Δημοκρατική Κυβέρνηση της Αλβανίας, τότε προσωρινή κυβέρνηση, μετονομάστηκε σε Λαϊκή Δημοκρατία της Αλβανίας (Republika Popullore e Shqipërise) το 1946 πριν υιοθετήσει το τελικό της όνομα, Λαϊκή Σοσιαλιστική Δημοκρατία της Αλβανίας (αλβανικά: Republika Popullore Socialiste e Shqipërise) το 1976. Στο πλαίσιο των λεγόμενων «λαϊκών δημοκρατικών» καθεστώτων, η Αλβανία παρέμεινε ευθυγραμμισμένη με την ΕΣΣΔ μέχρι το 1960, όταν προτίμησε να ευθυγραμμιστεί με τη Λαϊκή Δημοκρατία της Κίνας, εγκαταλείποντας το Ανατολικό Μπλοκ. Το μοναδικό κόμμα ήταν το Κόμμα Εργασίας της Αλβανίας, με επικεφαλής τον Ενβέρ Χότζα μέχρι το θάνατό του το 1985.
Σχηματισμός του καθεστώτος
Το φθινόπωρο του 1944, με την αποχώρηση των γερμανικών στρατευμάτων από το Βασίλειο της Αλβανίας, το Κίνημα Εθνικής Απελευθέρωσης, με επικεφαλής το Κομμουνιστικό Κόμμα της Αλβανίας και με ισχυρή υποστήριξη από τους Γιουγκοσλάβους Παρτιζάνους του Τίτο, ανέλαβε τον έλεγχο της χώρας, εξαλείφοντας σταδιακά τους πολιτικούς του αντιπάλους όπως οι εθνικιστές του Μπάλι Κομπετάρ. Ο Ενβέρ Χότζα, γραμματέας του κόμματος, σχημάτισε προσωρινή κυβέρνηση, τη «δημοκρατική κυβέρνηση της Αλβανίας».
Τον Ιανουάριο του 1945, ο Κότσι Τζότζε, επικεφαλής του Υπουργείου Εσωτερικών, σύστησε ένα «Ειδικό Λαϊκό Δικαστήριο» το οποίο πραγματοποίησε αμέσως δίκες εναντίον των πραγματικών ή υποτιθέμενων συνεργατών και γενικότερα της προπολεμικής αλβανικής ελίτ. Αρκετοί χιλιάδες άνθρωποι εκτελέστηκαν. Λήφθηκε σειρά μέτρων εναντίον των ιδιωτικών εταιρειών, των οποίων οι προϊστάμενοι κηρύχθηκαν «υποστηρικτές του πολέμου». Οι ιδιοκτησίες τους δημεύτηκαν, ενώ οι βιομηχανίες και οι μεταφορές κρατικοποιήθηκαν. Το νέο κομμουνιστικό καθεστώς κλήθηκε να διαχειριστεί τις αντιπαλότητες μεταξύ των διαφόρων αλβανικών εθνικών ομάδων, ιδιαίτερα των Γκέγκηδων και των Τόσκηδων. Οι Αλβανοί κομμουνιστές βρέθηκαν επίσης υπό την έντονη επιρροή του Κομμουνιστικού Κόμματος της Γιουγκοσλαβίας, της οποίας η εγγύτητα και η στρατιωτική ισχύς εξασφάλισαν τη νίκη τους. Τον Ιανουάριο του 1945, σύμφωνα με τις συμφωνίες που επιτεύχθηκαν κατά τη διάρκεια του πολέμου, η αλβανική κυβέρνηση επισήμως δέχθηκε την προσχώρηση του Κοσσυφοπεδίου, που κατοικούνταν κυρίως από Αλβανούς και προσαρτήθηκε από την εποχή της ιταλικής κατοχής, στη Γιουγκοσλαβία.
Η Αλβανία ήταν τότε ένα έντονα αγροτικό έθνος. Το καλοκαίρι του 1945, τέθηκε σε εφαρμογή αγροτική μεταρρύθμιση, με αποτέλεσμα την απαλλοτρίωση περίπου εκατό μεγάλων κτημάτων προς όφελος των αγροτών. Η εκκλησιαστική ιδιοκτησία κρατικοποιήθηκε. Από τα τέλη του 1945 και στις αρχές του 1946 οι Χότζα και Τζότζε διηύθυναν την εκκαθάριση των μετριοπαθών στοιχείων του κόμματος, καθώς και εκείνη πολλών χριστιανών όπως ο Επίσκοπος Βίνσεντζ Νικόλε Πρενούσι και οι σύντροφοί του, οι οποίοι αναγνωρίστηκαν ως μάρτυρες από την Καθολική Εκκλησία. Στις 2 Δεκεμβρίου 1945 διεξήχθησαν εκλογές, με το Κομμουνιστικό Κόμμα να παρουσιάζει ενιαίο ψηφοδέλτιο ως Δημοκρατικό Μέτωπο (το νέο όνομα του Εθνικού Απελευθερωτικού Κινήματος) και να κερδίζει το 93,2% των ψήφων. Στις 10 Ιανουαρίου 1946, η Συντακτική Συνέλευση διακήρυξε επίσημα την κατάργηση της μοναρχίας και την ίδρυση της Λαϊκής Δημοκρατίας της Αλβανίας. Ο Ομέρ Νισάνι, ως επικεφαλής του Προεδρείου της Λαϊκής Συνέλευσης, κατείχε την τιμητική θέση του αρχηγού του κράτους, αλλά η εξουσία ασκούνταν από τον Ενβέρ Χότζα ως επικεφαλής της κυβέρνησης και ηγέτη του κόμματος.
Θέση της κομμουνιστικής Αλβανίας στην Ευρώπη
Η Αλβανία ήταν στην πραγματικότητα σύμμαχος της Γιουγκοσλαβίας του Τίτο. Στις 9 Ιουλίου 1946 υπεγράφη συμφωνία φιλίας και αμοιβαίας στήριξης μεταξύ της Γιουγκοσλαβίας και της Αλβανίας, η οποία ακολουθήθηκε στις 27 Νοεμβρίου του ίδιου έτους από οικονομική συνθήκη. Μικτές εταιρείες, όπως μία αλβανο-γιουγκοσλαβική τράπεζα, συστάθηκαν και η Αλβανία επωφελήθηκε από οικονομική και υλικοτεχνική υποστήριξη από το καθεστώς της Γιουγκοσλαβίας. Τον Απρίλιο του 1947, οι Γιουγκοσλάβοι πρότειναν τη σύσταση επιτροπής συντονισμού των οικονομικών σχεδίων σε διμερές επίπεδο, με στόχο την οικονομική ολοκλήρωση των δύο χωρών. Η φατρία του Ενβέρ Χότζα αντιτάχθηκε, οδηγώντας στις πρώτες εντάσεις μεταξύ των δύο χωρών. Στη διάσκεψη δημιουργίας του Kominform τον Σεπτέμβριο του 1947, το Κομμουνιστικό Κόμμα της Αλβανίας δεν κλήθηκε καν, εκπροσωπούμενο από το Κομμουνιστικό Κόμμα της Γιουγκοσλαβίας.
Στα χρόνια αμέσως μετά τον πόλεμο, το αλβανικό καθεστώς επλήγη από εντάσεις. Το 1946 και το 1947, οι «φιλοδυτικοί», υποστηρικτές ενός ανοίγματος προς τη Δύση, εξαλείφθηκαν. Επίσης, εξελίχθηκε διαμάχη ανάμεσα στη συνιστώσα του Ενβέρ Χότζα και αυτής του Κότσι Τζότζε, προσκείμενης στο γιουγκοσλαβικό καθεστώς και με ισχυρό έλεγχο στο ρόλο του ως επικεφαλής της μυστικής αστυνομίας. Στα τέλη Φεβρουαρίου και αρχές Μαρτίου του 1948, ο Χότζα κλήθηκε να αντιμετωπίσει τις φιλο-γιουγκοσλαβικές επιθέσεις στην όγδοη Ολομέλεια της Κεντρικής Επιτροπής του κόμματος. Διατήρησε τη θέση του, αλλά αντι-γιουγκοσλάβοι όπως ο Μέχμετ Σέχου απομακρύνθηκαν. Η συνιστώσα του Τζότζε φαινόταν να επικρατεί, αλλά ο Χότζα πέτυχε τους επόμενους μήνες να απορρίψει την αναφορά του για την είσοδο της Αλβανίας στην Γιουγκοσλαβία. Τον Μάιο του 1948, ο Χότζα δεν επισκέφθηκε τον Τίτο στα γενέθλιά του. Στα τέλη Ιουνίου του 1948 έλαβε χώρα η ρήξη Τίτο-Στάλιν: από την 1η Ιουλίου, η Αλβανία κατήγγειλε όλες τις οικονομικές της συμφωνίες με τη Γιουγκοσλαβία. Τον Σεπτέμβριο, η Αλβανία σύναψε οικονομική συνθήκη με την ΕΣΣΔ. Την ίδια στιγμή, η κεντρική επιτροπή αποκατέστησε τον Σέχου και τους αντι-γιουγκοσλάβους, ενώ καταδίκασε τον Τζότζε. Στις 3 Οκτωβρίου, ο τελευταίος έχασε τη θέση του στην κυβέρνηση, ενώ οι υποστηρικτές του Τίτο απομακρύνονται σταδιακά. Τον Νοέμβριο του 1948, στο κομματικό συνέδριο, το κόμμα μετονομάστηκε σε Κόμμα Εργασίας της Αλβανίας, και ο Χότζα εδραίωσε την εξουσία του λαμβάνοντας τη νεοσυσταθείσα θέση του Γενικού Γραμματέα. Από γιουγκοσλαβικό κράτος δορυφόρος, η Αλβανία γίνεται σοβιετικό κράτος δορυφόρος.
Το αλβανικό κομμουνιστικό καθεστώς κατάφερε, εξάλλου, να εξαλείψει στις αρχές της δεκαετίας του 1950 τους τελευταίους αντικομμουνιστές αντάρτες, και ήταν επίσης ανθεκτικό στις προσπάθειες για εξωτερικά πραξικοπήματα, όπως το σχέδιο της Αλβανικής Ανατροπής, δηλαδή η διείσδυση Αλβανών εξόριστων κομάντο εκπαιδευμένων στο Ηνωμένο Βασίλειο ή στις Ηνωμένες Πολιτείες. Οι επιχειρήσεις ακυρώθηκαν χάρη στην αλβανική υπηρεσία πληροφοριών, τη Sigurimi.
Η Λαϊκή Δημοκρατία της Αλβανίας, και το σταθεροποιημένο πολιτικό της σύστημα, εργάστηκε για τον εκσυγχρονισμό της χώρας μέσω μιας πολιτικής εκβιομηχάνισης και εντατικής γεωργίας. Με σοβιετική βοήθεια δημιουργήθηκαν μεγάλες υποδομές, όπως ο κεντρικός υδροηλεκτρικός σταθμός. Το εξωτερικό εμπόριο λάμβανε χώρα μόνο με άλλες χώρες του Ανατολικού Μπλοκ. Η Αλβανία, μέχρι εκείνη την στιγμή πολύ φτωχή, αντιμετώπισε μια περίοδο έντονης ανάπτυξης της παραγωγής της. Στο εγχώριο μέτωπο, υπήρξε διαμάχη κατά των θρησκευτικών πεποιθήσεων και των φατριακών πνευμάτων ώστε οι αλβανικές φυλές να ενωθούν κάτω από το ενιαίο κομμουνιστικό λάβαρο. Η νεολαία ήταν σε μεγάλο βαθμό κατηχημένη καθώς η ισχυρή ανάπτυξη της δημόσιας εκπαίδευσης αποτέλεσε μέρος των εργαλείων προπαγάνδας. Ο Ενβέρ Χότζα παραιτήθηκε το 1954 από τη θέση του προέδρου του Υπουργικού Συμβουλίου. Αντικαταστάθηκε από τον Μέχμετ Σέχου, αλλά παρέμεινε ηγέτης του καθεστώτος ως γενικός γραμματέας και επίσημος ιδεολόγος του κόμματος.
Το 1954, η Αλβανία έκανε την πρώτη προσέγγισή της με τη Λαϊκή Δημοκρατία της Κίνας, υπογράφοντας μαζί της μια συμφωνία πολιτιστικής και επιστημονικής συνεργασίας. Το 1955 έγινε μέλος του Συμφώνου της Βαρσοβίας. Το 1956, ο Ενβέρ Χότζα εξέφρασε τις ανησυχίες του για την αποσταλινοποίηση. Ενώ ακολούθησε επίσημα τη σοβιετική γραμμή και ενέκρινε τη συμφιλίωση με τη Γιουγκοσλαβία (χωρίς αποκατάσταση του Τζότζε) και την καταστολή της εξέγερσης της Βουδαπέστης, απομάκρυνε σταδιακά από το κόμμα τα πιο φιλοσοβιετικά στοιχεία. Έτσι απομάκρυνε οποιονδήποτε θα μπορούσε να τον διαδεχθεί μέσω των συνεχιζόμενων μεταρρυθμίσεων στο Ανατολικό Μπλοκ. Τον Ιούνιο του 1960, σε συνέδριο του Κομμουνιστικού Κόμματος της Ρουμανίας και εν μέσω της διακοπής συνομιλιών μεταξύ της Κίνας και της Σοβιετικής Ένωσης, ο Ενβέρ Χότζα αρνήθηκε να καταδικάσει την Κίνα και να επιτεθεί εναντίον των Σοβιετικών και Γιουγκοσλάβων «αναθεωρητών». Η Αλβανία κινούνταν προς την αντίθετη κατεύθυνση από την σταλινοποίηση και απομακρυνόταν από την ΕΣΣΔ προς την Κομμουνιστική Κίνα, της οποίας ήταν ο κύριος σύμμαχος στην Ευρώπη.
Τελική πολιτική
Χωρίς την οικονομική υποστήριξη των Σοβιετικών, η Αλβανία επωφελούνταν πλέον από αυτή των Κινέζων, οι οποίοι παρείχαν οικονομική βοήθεια και τεχνικούς συμβούλους. Ωστόσο, η οικονομία της χώρας υπέφερε από την απόσυρση της σοβιετικής βοήθειας. Αν και επίσημα εξακολουθούσε να είναι μέλος του Συμφώνου της Βαρσοβίας και της Κομεκόν, η Αλβανία δεν συμμετείχε πλέον και δεν είχε διπλωματικές σχέσεις με την ΕΣΣΔ, η οποία ανακάλεσε το διπλωματικό της προσωπικό. Ενώ στήριξε την πτώση του Νικίτα Χρουστσόφ, ο Ενβέρ Χότζα δεν έκανε ανοίγματα στους διάδοχους του τελευταίου. Το 1964, το κενό κτίριο της σοβιετικής πρεσβείας κατεδαφίστηκε. Η Αλβανία καλυπτόταν από πολυβολεία, που κατασκευάστηκαν τη δεκαετία του 1950 και προστάτευαν θεωρητικά τη χώρα από ξένες εισβολές. Περίπου 700.000 πολυβολεία κατασκευάστηκαν μέχρι τη δεκαετία του 1980. αριστερά|μικρογραφία|[[Πολυβολεία στην Αλβανία|Αλβανικά πολυβολεία.]] Στη δεκαετία του 1960, εμπνευσμένος από την κινεζική πολιτιστική επανάσταση, επιθυμώντας να καταπολεμήσει τη γραφειοκρατία, ο Χότζα κατάργησε τους στρατιωτικούς βαθμούς όπου επανεισάχθηκαν οι πολιτικοί επίτροποι και κατάργησε πολλά υπουργεία όπως εκείνο της δικαιοσύνης. Η πολιτική των γεωργικών συνεταιρισμών ριζοσπαστικοποιήθηκε, ενώ το σύστημα της μεταρρύθμισης της εκπαίδευσης και οι διανοούμενοι καταπιεζόταν. Προωθήθηκε επίσης μια ισχυρή αντιθρησκευτική εκστρατεία, και το 1967 ο Ενβέρ Χότζα ανακήρυξε την Αλβανία ως το «πρώτο αθεϊστικό κράτος του κόσμου». Ομάδες φοιτητών που εποπτεύονταν από το κόμμα κατηγορήθηκαν ότι αγωνιζόταν εναντίον της θρησκευτικής πρακτικής και απαγόρευαν τόπους λατρείας (εκκλησίες, τζαμιά). Οι θρησκευτικές πρακτικές τελικά απαγορεύθηκαν μέχρι το 1990. Οι χώροι λατρείας χωρίς ιστορικό ενδιαφέρον καταστράφηκαν, και πολλοί κληρικοί φυλακίστηκαν, και μερικοί εκτελέστηκαν. Στα τέλη του 1968, η Αλβανία αποσύρθηκε επίσημα από το Σύμφωνο της Βαρσοβίας και την Κομεκόν. μικρογραφία|Το όνομα του Ενβέρ Χότζα, χαραγμένο στην πλαγιά του βουνού. Η επιγραφή διαγράφηκε με [[ναπάλμ το 1995. ]] Στις αρχές της δεκαετίας του 1970, ωστόσο, η συμμαχία με την Κίνα έδειξε σημεία στασιμότητας. Τα αλβανικά ΜΜΕ απέφυγαν να καλύψουν την επίσκεψη του Ρίτσαρντ Νίξον στην Κίνα το 1972. Η Αλβανία προσπάθησε να αντισταθμίσει την παρακμή της συμμαχίας της βελτιώνοντας τις διπλωματικές σχέσεις με τις δυτικές χώρες. Ωστόσο, αγνόησε τη διάσκεψη σχηματισμού του Οργανισμού για την Ασφάλεια και τη Συνεργασία στην Ευρώπη και δεν συμμετείχε στη Διάσκεψη του Ελσίνκι.
Το 1976, η Αλβανία υιοθέτησε νέο σύνταγμα, αλλάζοντας το όνομα της χώρας σε Λαϊκή Σοσιαλιστική Δημοκρατία της Αλβανίας. Ο πρωταγωνιστικός ρόλος του Κόμματος Εργασίας επαναβεβαιώθηκε στο Σύνταγμα, το οποίο εγγυόταν επίσης τις ελευθερίες έκφρασης και οργάνωσης, αλλά υπέταξε τις ελευθερίες αυτές σε συλλογικό επίπεδο, στις αποφάσεις του Κόμματος, κάτι που οδήγησε στην απόρριψη τους.
Το καθεστώς του Ενβέρ Χότζα ισχυρίστηκε ότι επιδίωκε μια συνεχιζόμενη επανάσταση στην κοινωνία, εμπνευσμένη από πραγματικές μαρξιστικές-λενινιστικές αρχές - σε αντίθεση με τον υποτιθέμενο σοβιετικό ρεβιζιονισμό - προκειμένου να νικήσει τα προνόμια της τάξης. Ως αποτέλεσμα, οι μισθολογικές διαφορές ήταν σημαντικά μειωμένες, οι στρατιωτικοί βαθμοί καταργήθηκαν και οι διανοούμενοι υποχρεώθηκαν, για έναν μήνα κάθε χρόνο, να κάνουν πρακτική άσκηση με χειρώνακτες εργαζόμενους.
Το 1978, η Λαϊκή Δημοκρατία της Κίνας, έχοντας αποκηρύξει την μαοϊκή ορθοδοξία, απέσυρε τη βοήθειά της. Το καθεστώς του Ενβέρ Χότζα στερούμενο οποιασδήποτε ξένης συμμαχίας, υιοθέτησε πολιτική οικονομικής «αυτάρκειας», με αποτέλεσμα την πλήρη εξαθλίωση του πληθυσμού. Οι διπλωματικές σχέσεις με το εξωτερικό διατηρήθηκαν, αλλά η χώρα εμφανιζόταν ως η πλέον κλειστή της Ευρώπης, και η οποία ήταν το τελευταίο προπύργιο του σταλινικού δόγματος. Το 1981, οι σχέσεις με τη Γιουγκοσλαβία επιδεινώθηκαν εκ νέου λόγω των ταραχών με τους Αλβανούς του Κοσσυφοπεδίου.
Ο Ενβέρ Χότζα, έχοντας πλέον ηλικία άνω των 70 ετών, επέλεξε τον Ραμίζ Αλία ως διάδοχο επικεφαλής του καθεστώτος, εις βάρος του πρωθυπουργού Μεχμέτ Σέχου. Ο τελευταίος που εκδήλωσε την αντίθεσή του, αποβλήθηκε από το κόμμα και πέθανε, επίσημα λόγω αυτοκτονίας, στις 18 Δεκεμβρίου 1981. Μετά τον θάνατο του κατηγορήθηκε ότι ήταν «αντιπρόσωπος των αμερικανικών, σοβιετικών, γιουγκοσλαβικών, αγγλικών και ιταλικών μυστικών υπηρεσιών», και τάφηκε σε μαζικό τάφο. Ο Ενβέρ Χότζα, ασθενής πλέον, αποσύρθηκε σταδιακά από τα κοινά το 1983, ενώ ο Ραμίζ Αλία, ο οποίος έγινε αρχηγός του κράτους, ενίσχυσε την εξουσία του και βελτίωσε τις διπλωματικές επαφές του. Ο Χότζα πέθανε στις 11 Απριλίου 1985. Ο Αλία τον διαδέχθηκε ως γενικός γραμματέας του Κόμματος Εργασίας της Αλβανίας. Η Νεζμιέ Χότζα, χήρα του Ενβέρ, ανέλαβε τη θέση του επικεφαλής της οργάνωσης του Δημοκρατικού Μετώπου του κόμματος.
Πτώση του καθεστώτος
Στη δεκαετία του 1980, οι μεταρρυθμίσεις του Μιχαήλ Γκορμπατσώφ έφεραν μεγάλες αλλαγές στο Ανατολικό Μπλοκ. Από το 1989, τα ευρωπαϊκά κομμουνιστικά καθεστώτα έπεσαν όλα το ένα μετά το άλλο. Η Αλβανία φαίνεται πως ήταν το τελευταίο κομμουνιστικό προπύργιο που αγνόησε τις μεταρρυθμίσεις, αλλά η δυσαρέσκεια αυξανόταν στον πληθυσμό. Τον Δεκέμβριο του 1990, πέντε χιλιάδες Αλβανοί εγκατέλειψαν τη χώρα μέσω της Ελλάδας. Ο Ραμίζ Αλία, έχοντας επίγνωση της ανάγκης ειρηνικής αλλαγής, επέτρεψε τον πολυκομματισμό στις 11 Δεκεμβρίου. Το Δημοκρατικό Κόμμα της Αλβανίας σχηματίστηκε την επόμενη μέρα. Στις 20 Φεβρουαρίου 1991 ενώ η κατάσταση στη χώρα ήταν ασταθής με ιδιαίτερα αιματηρές ένοπλες συγκρούσεις να έχουν ξεσπάσει σε ορισμένες πόλεις, δεκάδες χιλιάδες διαδηλωτές να εισέβαλαν στα Τίρανα, όπου το μνημειώδες άγαλμα του Ενβέρ Χότζα κατεδαφίστηκε. Στις 31 Μαρτίου 1991 η Αλβανία διεξήγαγε τις πρώτες ελεύθερες εκλογές της, όπου το Κόμμα Εργασίας της Αλβανίας κέρδισε την πλειοψηφία. Στις 30 Απριλίου ο Ραμίζ Αλία εξελέγη στη νεοσυσταθείσα θέση του Προέδρου της Δημοκρατίας. δημιουργώντας κυβέρνηση συνασπισμού. Καταρτίστηκε προσωρινός συνταγματικός νόμος στις 21 Μαΐου, αφαιρώντας κάθε αναφορά στον «σοσιαλισμό». Η χώρα μετονομάστηκε σε Δημοκρατία της Αλβανίας. Τον Ιούνιο, το Κόμμα Εργασίας αυτοδιαλύθηκε και μετονομάστηκε σε Σοσιαλιστικό Κόμμα της Αλβανίας.
Ωστόσο, η πολιτική κρίση συνεχίστηκε και τον Δεκέμβριο οι υπουργοί της αντιπολίτευσης εγκατέλειψαν την κυβέρνηση. Τον Μάρτιο του 1992 πραγματοποιήθηκαν πρόωρες κοινοβουλευτικές εκλογές, οι οποίες έδωσαν τη νίκη στην αντιπολίτευση. Ο Ραμίζ Αλία παραιτήθηκε από την προεδρία της Δημοκρατίας και ο αρχηγός της αντιπολίτευσης Σαλί Μπερίσα τον διαδέχθηκε στις 9 Απριλίου, καθιστώντας τον, τον πρώτο δημοκρατικά εκλεγμένο πρόεδρο της Αλβανίας. Ο Ραμίζ Αλία και άλλες προσωπικότητες της κομμουνιστικής εποχής όπως η Ναζμιέ Χότζα συνελήφθησαν για διαφθορά λίγους μήνες αργότερα.
Εξωτερικοί σύνδεσμοι
Κατηγορία:Ιστορία της Αλβανίας Κατηγορία:Κομμουνιστικά κράτη Κατηγορία:Κράτη με μονοκομματικό πολιτικό σύστημα Κατηγορία:Πολιτική της Αλβανίας Κατηγορία:Πρώην κράτη των Βαλκανίων Κατηγορία:Λαϊκές Δημοκρατίες
Δωροθέα Μερκούρη
Πρώτα Χρόνια
Γεννήθηκε το 1974 στη Καλαβρία όπου και πέρασε τα παιδικά της χρόνια. Κατά τη διάρκεια της εφηβείας της εγκαταστάθηκε με τους γονείς της στην Ελλάδα όπου έζησε μέχρι τα 18 της χρόνια. Η καταγωγή της είναι Ιταλική από την πλευρά του πατέρα της και Ελληνική από την πλευρά της μητέρας της. Σε ηλικία 17 ετών ξεκίνησε να δουλεύει ως μοντέλο, αρχικά για μικρό χρονικό διάστημα στην Ελλάδα ενώ όταν ενηλικιώθηκε εγκαταστάθηκε στην Νέα Υόρκη. Παράλληλα με την ενασχόλησή της με το modeling έκανε μαθήματα υποκριτικής.
Κινηματογράφος
Έκανε το κινηματογραφικό της ντεμπούτο ως ηθοποιός το 1999. Εκείνη τη χρονιά έπαιξε στην ταινία μικρού μήκους "Madame Zander" αμερικανικής παραγωγής ενώ την ίδια περίοδο έπαιξε στην ταινία επιστημονικής φαντασίας του Πάνου Κούτρα "Η επίθεση του γιγαντιαίου μουσακά". Τρία χρόνια μετά, το 2002, πρωταγωνίστησε μαζί με τους Μπαρτ Γιανγκ και Richard Steinmetz στην αμερικανική κωμωδία "And she was". Το 2003 έπαιξε στην ταινία του Νίκου Περάκη "Η Λίζα και όλοι οι άλλοι" που ήρθε πρώτη ανάμεσα σε 20 ταινίες εκείνη τη χρονιά στην Ελλάδα. Ακολούθησε η ιταλική παραγωγή "Che ne sarà di noi" το 2004. Το 2007 έπαιξε στην ταινία "Fishtales" ενώ το 2011 έλαβε μέρος στις κινηματογραφικές παραγωγές "Without borders" και "Taglinetto".
Τηλεόραση
Έκανε το ντεμπούτο της στην τηλεόραση το 2006 όταν πρωταγωνίστησε στην ιστορία Ο Άνδρας Πεθερά της κωμικής σειράς αυτοτελών επεισοδίων του MEGA Επτά Θανάσιμες Πεθερές. Από το 2006 μέχρι το 2007 είχε έναν από τους πρωταγωνιστικούς ρόλους στη δραματική σειρά του Alpha TV Αν μ' αγαπάς, υποδυόμενη τη Σόνια Μαρτίνι.
Το 2010 έλαβε μέρος στην τηλεταινία της ιταλικής τηλεοπτικού δικτύου FILM TV Un cane per due έχοντας το ρόλο της Μαρίνα Σπάρκλ. Ακολούθησε η συμμετοχή της στη ρωσική σειρά εποχής Anna German το 2012. Το 2018 έλαβε μέρος στον έκτο κύκλο του χορευτικού show του ANT1 Dancing with the Stars κατακτώντας την 12η θέση στην τελική κατάταξη. Το 2021 έκανε το ντεμπούτο της ως παρουσιάστρια αναλαμβάνοντας την εβδομαδιαία στήλη ιταλικής κουζίνας Cucina Con Doro στο πρωινό πρόγραμμα του MEGA Πάμε Δανάη!. Τη σεζόν 2022 σειρά Φλόγα και Άνεμος στο ΕΡΤ1
Παραπομπές
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί κινηματογράφου Κατηγορία:Ελληνίδες μοντέλα
Cardi B
Η Μπέλκαλις Μαρλένις Αλμάνζαρ (Belcalis Marlenis Almanzar, 11 Οκτωβρίου 1992) ευρέως γνωστή με το καλλιτεχνικό ψευδώνυμο Cardi B (Κάρντι Μπι), είναι Αμερικανίδα ράπερ και στιχουργός.
Έγινε διάσημη μέσω της πλατφόρμας του Instagram, αρχικά ως στρίπερ για βιοποριστικούς σκοπούς και έπειτα από την καριέρα της ως ράπερ.
Από το 2015 έως το 2017 εμφανιζόταν ως τακτικό μέλος στο ριάλιτι Love & Hip Hop: Νέα Υόρκη. Τον Φεβρουάριο του 2017 υπέγραψε το πρώτο μεγάλο δισκογραφικό συμβόλαιο με την Atlantic Records. Το ντεμπούτο της single, με τίτλο Bodak Yellow, έφτασε στο νούμερο 1 στο Billboard Hot 100 των Ηνωμένων Πολιτειών αλλά και σε πολλές ακόμα χώρες.
Το άλμπουμ της, Invasion of Privacy (2018), έκανε το ντεμπούτο του στο νούμερο ένα στο Billboard 100, έσπασε πολλά ρεκόρ, πιστοποιήθηκε από την RIAA τριπλό πλατινένιο και ονομάστηκε από το Billboard το κορυφαίο γυναικείο ραπ άλμπουμ της δεκαετίας του 2010. Κρίθηκε αναγνωρισμένη, κέρδισε το βραβείο Grammy για το άλμπουμ Best Rap, καθιστώντας την Cardi B τη μόνη γυναίκα που κέρδισε το βραβείο ως σόλο καλλιτέχνης, καθώς και την πρώτη γυναίκα ραπ καλλιτέχνη σε 15 χρόνια που βραβεύτηκε για το άλμπουμ της χρονιάς. Έκανε δύο νούμερο ένα single στο Billboard Hot 100. Το "Bodak Yellow", το οποίο την έκανε η μόνη γυναίκα ράπερ που κέρδισε ένα τραγούδι με πιστοποίηση Diamond από το RIAA, και η δεύτερη γυναίκα ράπερ στην κορυφή του chart με σόλο έξοδο μετά τη Lauryn Hill το 1998, και το "I Like It", το οποίο την έκανε την πρώτη γυναίκα ράπερ που κέρδισε νούμερο ένα στα charts. Η συνεργασία της με τον Maroon 5 στο  "Girls Like You" την έκανε τη μόνη γυναίκα ράπερ που κατέκτησε το Hot 100 τρεις φορές. Το "WAP", το πρώτο σινγκλ του δεύτερου άλμπουμ της, την έκανε τη μόνη γυναίκα ραπ καλλιτέχνη που πέτυχε single του top Billboard Hot 100 σε δύο δεκαετίες (2010 και 2020). Το "Up", το ακόλουθο single, την έκανε τη μόνη ράπερ που πέτυχε πολλά Hot 100 νούμερα με σόλο τραγούδια και επέκτεινε το ρεκόρ της ως η ράπερ με τα πιο Hot 100 νούμερο ένα. Αναγνωρισμένη από τη Forbes ως μία από τις πιο σημαντικές γυναίκες ράπερ όλων των εποχών, η Cardi B είναι γνωστή για την επιθετική ροή και τους ειλικρινείς στίχους της, οι οποίοι έχουν λάβει ευρεία κάλυψη από τα μέσα ενημέρωσης. Είναι η υψηλότερη πιστοποιημένη γυναίκα ράπερ όλων των εποχών στην κατάταξη των κορυφαίων καλλιτεχνών της RIAA (Digital Singles), εμφανίζεται επίσης μεταξύ των δέκα γυναικών με την υψηλότερη αναγνώριση. Είναι η γυναίκα ράπερ με τα περισσότερα δισεκατομμύρια streamers στο Spotify και έγινε η πρώτη καλλιτέχνης στην κορυφή του πρώτου Billboard Global 200. Οι διακρίσεις της περιλαμβάνουν ένα βραβείο Grammy, οκτώ Billboard Music Awards, πέντε Guinness World Records, πέντε American Music Awards, έντεκα BET Hip Hop Awards και δύο βραβεία ASCAP Songwriter of the Year. Το περιοδικό Time 2018 την περιέλαβε στην ετήσια λίστα των 100 πιο επιδραστικών ανθρώπων στον κόσμο και το 2020, το Billboard την τίμησε ως Γυναίκα της Χρονιάς.
Προσωπική Ζωή
Η Μπέλκαλις Μαρλένις Αλμάζαρ γεννήθηκε στις 11 Οκτωβρίου 1992 στο Washington Heights του Μανχάταν. Η κόρη ενός Δομινικανού πατέρα και μιας Τρινιδάδιας μητέρας,μεγάλωσε στο νότιο Μπρονξ. Η Αλμάνζαρ υιοθέτησε το ψευδώνυμο "Cardi B" ως παραλλαγή του Bacardi, μιας μάρκας ρούμι που παλαιότερα ήταν το ψευδώνυμό της. Έχει δηλώσει ότι ήταν μέλος της συμμορίας "Bloods" στα νιάτα  της. Παρακολούθησε το Renaissance High School για το Μουσικό Θέατρο & Τεχνολογία, ένα επαγγελματικό γυμνάσιο στο Herbert Η. Κατά τη διάρκεια της εφηβείας της, η Cardi B εργαζόταν σε ένα κατάστημα στην Tribeca. Απολύθηκε και ο διευθυντής της πρότεινε να υποβάλει αίτηση για να είναι στριπτιζέζ στο κλαμπ strip απέναντι. Η Cardi B είπε ότι η απόφαση να γίνει στριπτιζέζ ήταν θετικό για τη ζωή της με πολλούς τρόπους: «Μου έσωσε πραγματικά από πολλά πράγματα. Όταν άρχισα να γδύνομαι επέστρεψα στο σχολείο. Έχει δηλώσει ότι έγινε στριπτιζέζ για να ξεφύγει από τη φτώχεια και ενδοοικογενειακή βία, που βρισκόταν σε καταχρηστική σχέση εκείνη τη στιγμή μετά τον διωγμό από το σπίτι της μητέρας της και ότι το στριπτίζ ήταν ο μόνος τρόπος για να κερδίσει αρκετά χρήματα για να ξεφύγει από την κατάσταση και να πάει σχολείο. Παρακολούθησε το δήμο του κοινοτικού κολλεγίου του Μανχάταν. Ενώ έκανε στριπινγκ, η Κάρντι Β είπε ψέματα στη μητέρα της λέγοντάς της ότι βγάζει χρήματα απο το babysitting πού έκανε παράλληλα κάποιες φορές..Το 2013, άρχισε να κερδίζει δημοσιότητα λόγω πολλών από τα βίντεό της που διαδόθηκαν στα κοινωνικά μέσα, κυρίως στο Vine και στο Instagram της.
Σχέσεις
Από τις αρχές του 2017, η Cardi B ξεκίνησε να γνωρίζει δημοσίως τον συνάδελφο ράπερ Όφσετ, από το γνωστό γκρουπ Migos. Σχολιάζοντας τη σχέση τους, είπε στο The Fader, "Ήταν ευλογία, τον συναντώ και συναντώ τους φίλους του. Βλέπω πόσο δύσκολα δουλεύουν. Και αυτό με παρακίνησε να δουλέψω ακόμα πιο σκληρά. Και βλέπω πόσο καλά τα πράγματα πηγαίνουν γι 'αυτούς και πόσο σκάει να είναι το νούμερο ένα. Και το θέλω αυτό. Πολλοί άνθρωποι βλέπουν μόνο αυτά τα κοσμήματα και λεφτά, αλλά δεν νομίζω ότι πολλοί άνθρωποι βλέπουν πόσο σκληρά εργάζονται για αυτό κάθε μέρα. " Η Cardi B και ο Offset άρχισαν να δεσμεύονται στις 27 Οκτωβρίου 2017, αφού ο Offset της πρότεινε στα Wells Fargo Center στη Φιλαδέλφεια, κατά τη διάρκεια της συναυλίας Power 99 Powerhouse. Στις 7 Απριλίου 2018, κατά τη διάρκεια της δεύτερης εμφάνισής της στο Saturday Night Live, η Cardi B φορούσε ένα λευκό βραδινό φόρεμα Christian Siriano, το οποίο, μαζί με αρκετές εσκεμμένες φωτογραφικές μηχανές, αποκάλυψε την εγκυμοσύνη της. ήταν περίπου έξι μήνες (24 εβδομάδες) έγκυος εκείνη τη στιγμή. Στις 25 Ιουνίου 2018, η TMZ βρήκε άδεια γάμου που αποκαλύπτει ότι η Cardi B και η Offset είχε παντρευτεί κρυφά τον Σεπτέμβριο του 2017, κάνοντας ένα μήνα πριν από τη δημόσια πρόταση. Αργότερα συνέχισε να επιβεβαιώνει αυτήν την αποκάλυψη σε μια ανάρτηση στα μέσα κοινωνικής δικτύωσης. Η Cardi B γέννησε την κόρη της, Kulture Kiari Cephus, τον Ιούλιο του 2018. Τον Δεκέμβριο του 2018, ανακοίνωσε στο Instagram ότι η ίδια και η Offset είχαν χωρίσει, αν και το ζευγάρι αργότερα επανενώθηκε. Τον Φεβρουάριο του 2019, το ζευγάρι έκανε δημόσια εμφάνιση για τους Grammys. Την συνόδευσε στη σκηνή κατά τη διάρκεια της ομιλίας αποδοχής της για το Best Rap Album. Τον Σεπτέμβριο του 2020, αναφέρθηκε ότι η Κάρντι Β είχε υποβάλει αίτηση διαζυγίου, αλλά τον επόμενο μήνα αποκαλύφθηκε ότι επέστρεψαν μαζί. Τον Ιούνιο του 2021, η Cardi B αποκάλυψε ότι είναι έγκυος στο δεύτερο παιδί τους.
Διαμάχες
Η Cardi B προκάλεσε διαμάχη αφού πέταξε ένα από τα ψηλοτάκουνα παπούτσια της και προσπάθησε να επιτεθεί σωματικά στη ράπερ Nicki Minaj σε ένα πάρτι που διοργανώθηκε από το Harper's Bazaar κατά τη διάρκεια της εβδομάδας μόδας της Νέας Υόρκης τον Σεπτέμβριο του 2018. Στη συνέχεια ισχυρίστηκε ότι η Minaj είχε προηγουμένως «κάνει like » σε σχόλια στα μέσα κοινωνικής δικτύωσης που μίλησαν αρνητικά για την ικανότητα της Cardi B να φροντίζει τη νεογέννητη κόρη της. Η Minaj αρνήθηκε τους ισχυρισμούς και κατηγόρησε την Cardi B για φερόμενο διαδικτυακό εκφοβισμό. Η Cardi B ήταν στο εξώφυλλο του εαρινού τεύχους του 2019 του Harper's Bazaar, το οποίο την παρουσίασε σε μια φωτογράφηση με θέμα τη Σταχτοπούτα που φορούσε μια κόκκινη φόρεμα και αφήνοντας ένα παπούτσι πίσω. Κάποιοι το ερμήνευσαν ως αναφορά στο περιστατικό.
Μετά την κυκλοφορία του "Girls" τον Μάιο του 2018, όπου είχε ένα στίχο, η Cardi B απάντησε σε κατηγορίες για το τραγούδι που περιορίζει και σεξουαλίζει τις σχέσεις LGBT. έγραψε στο Twitter, "Δεν προσπαθούμε ποτέ να προκαλέσουμε κακό ή να έχουμε κακές προθέσεις με το τραγούδι." Συνέχισε να δηλώνει, "Εγώ προσωπικά είχα εμπειρίες με άλλες γυναίκες."
Τον Μάρτιο του 2019, σε ζωντανή ροή στο Instagram από το 2016 επανεμφανίστηκε  η Cardi B απάντησε στις κατηγορίες ότι νάρκωνε και λήστευε άντρες που ήρθαν πρόθυμοι μαζί της σε δωμάτια  ξενοδοχείου για σεξ. Δήλωσε ότι οι άνδρες στους οποίους αναφέρθηκε ήταν συνειδητοί, πρόθυμοι και συνειδητοποιημένοι πριν την πλησιάσουν και αρνήθηκε ότι είχε  βάλει ποτέ κάτι στο ποτό ενός άνδρα. Πρόσθεσε ότι πήρε κάποια χρήματα από αυτούς, επειδή σπαταλούσαν τον χρόνο της με τον ύπνο, επειδή οι ίδιοι ήταν μεθυσμένοι. Τελείωσε λέγοντας ότι εκείνη την εποχή είχε πολύ περιορισμένες επιλογές για να επιβιώσει και αισθάνεται ευθύνη να μην το δοξάσει.
Βραβεία και υποψηφιότητες
Η Cardi Β έλαβε την πρώτη της δύο υποψηφιότητες για τα 2017 ΒΕΤ Αwards. Ακόμα, έλαβε δύο υποψηφιότητες στα 60α Βραβεία Grammy στις κατηγορίες Best Rap Performance και Best Rap Song για το "Bodak Yellow". Έχει κερδίσει δύο iHeartRadio Music Awards. και οχτώ Billboard music Awards καθώς και πέντε Guinness World Records και έξι BET awards
Εξωτερικοί σύνδεσμοι
Κατηγορία:Αμερικανοί ράπερ Κατηγορία:Αμερικανίδες ηθοποιοί τηλεόρασης Κατηγορία:Αμερικανοί φεμινιστές
Ελέγχος προσπέλασης μέσου
Στα IEEE 802 LAN/MAN πρότυπα, το medium access control (MAC) υπόστρωμα (γνωστό και ως media access control υπόστρωμα) και το logical link control (LLC) υπόστρωμα μαζί συνθέτουν το επίπεδο σύνδεσης δεδομένων. Μέσα σε αυτό το επίπεδο σύνδεσης δεδομένων, το LLC παρέχει έλεγχο ροής και πολυπλεξία για τη λογική σύνδεση (δηλαδή EtherType, 802.1 Q VLAN tag κ. λπ.), ενώ το MAC παρέχει έλεγχο ροής και πολυπλεξία για το μέσο μετάδοσης.
Αυτές οι δύο υποστρώσεις μαζί αντιστοιχούν στο επίπεδο 2 του OSI μοντέλου. Για λόγους συμβατότητας, το LLC είναι προαιρετικό για εφαρμογές της IEEE 802.3 (τα πλαίσια στη συνέχεια είναι "ωμά"), αλλά υποχρεωτικό για υλοποιήσεις όλων των άλλων IEEE 802 πρότυπα. Εντός της ιεραρχίας του μοντέλου OSI και των προτύπων IEEE 802, το MAC μπλοκ παρέχει έλεγχο της άντλησης του φυσικού στρώματος όπως η πολυπλοκότητα της φυσικής ελέγχου σύνδεσης που είναι αόρατη στο LLC και στα ανώτερα στρώματα της στοίβας δικτύου. Έτσι, κάθε LLC μπλοκ (και τα υψηλότερα στρώματα) μπορούν να χρησιμοποιηθούν με οποιοδήποτε MAC. Με τη σειρά του, το medium access control block είναι τυπικά συνδεδεμένο με την PHY μέσω μιας media independent interface. Αν και το MAC μπλοκ σήμερα είναι συνήθως ενσωματωμένο με το PHY μέσα στο ίδιο πακέτο της συσκευής, ιστορικά, κάθε MAC μπορεί να χρησιμοποιηθεί με οποιοδήποτε PHY, ανεξάρτητα από το μέσο μετάδοσης.
Κατά την αποστολή δεδομένων σε μια άλλη συσκευή στο δίκτυο, το MAC μπλοκ συμπυκνώνει τα καρέ υψηλότερου επίπεδου σε καρέ κατάλληλα για το μέσο μετάδοσης (δηλαδή το MAC προσθέτει μια syncword λεξη και, επίσης, γεμίση στο σημα, αν είναι απαραίτητο), προσθέτει ένα πλαίσιο ελέγχου ακολουθίας για τον εντοπισμό σφαλμάτων μετάδοσης, και στη συνέχεια διαβιβάζει τα δεδομένα στο φυσικό επίπεδο, το συντομότερο το οποίο επιτρεπει η κατάλληλη πρόσβαση καναλιών μέθοδος. Τον έλεγχο, όταν τα δεδομένα που αποστέλλονται και πότε είναι αναγκαίο να περιμένουμε για να αποφευχθεί η συμφόρηση και οι συγκρούσεις, ειδικά για τοπολογίες με σύγκρουση τομέα (βασης, δακτύλιου, πλέγματος, point-to-multipoint τοπολογίες). Επιπλέον, το MAC είναι επίσης υπεύθυνο για να αποζημίωσει για την συμφόρηση και τις συγκρούσεις με την έναρξη αναμετάδοσης αν ένα μπλοκαρισμενο σήμα ανιχνεύτει, και/ή αν είναι απαραιτητο να διαπραγμάτευτει για εναν βραδύτερο ρυθμό μετάδοσης. Κατά τη λήψη δεδομένων από το φυσικό στρώμα, το MAC μπλοκ εξασφαλίζει την ακεραιότητα των δεδομένων μιας και επαλήθευει τις ακολουθίες του πλαισίου ελέγχου του αποστολέα, και απογυμνωνει από τον αποστολέα τη γεμιση και προστασια στο σημα πριν πέρασει τα δεδομένα στα υψηλότερα στρώματα.
Λειτουργίες που εκτελούνται στο MAC υπόστρωμα
Συμφωνα με τα προτυπα της IEEE Std 802-2001 παραγραφος 6.2.3 "MAC sublayer", οι πρωταρχικες λειτουργιες που εκτελουνται στο MAC υποστρωμα ειναι:
Στην περιπτωση του Ethernet, συμφωνα με το παραρτημα 802.3-2002 παραγραφος 4.1.4, οι λειτουργιες που απαιτουνται από ένα MAC ειναι:
Μηχανισμος διευθυνσεων
Οι τοπικές διευθύνσεις δικτυών που χρησιμοποιουνται στα  IEEE 802 και FDDI δικτυα ονομαζονται media access control addresses; συνηθως βασιζονται στον ιδιο τροπο που χρησιμοποιουνταν στις αρχικες μορφες του Ethernet  για να δημιουργηθουν διευθυνσεις. Μια MAC διευθυνση δημιουργειτε ως ένας μοναδικος σειριακος αριθμος. Οι MAC διευθυνσεις τυπικα δινωνται στo υλικό της διεπαφή του δικτύου συνηθως όταν κατασκευαζεται. Το πιο σημαντικο κομμάτι της διευθυνσης ταυτοποιεί τον κατασκευαστή, ο οποίος καθορίζει το υπόλοιπο της διευθυνσης, κατασκευάζοντας ετσι μια μοναδική διεύθυνση. Αυτο το καθιστά δυνατό για τα καρέ να παραδίδονται σε ένα συνδεσμο του δικτυου ο οποιος συνδεει τους διακομιστες με καποιο συνδυασμο από repeaters, hubs, bridges και switches, αλλά όχι από network layer routers. Έτσι, για παράδειγμα, όταν ένα IP πακέτο φτάνει στον προορισμό του του στο (υπο)δίκτυο, η διευθυνση προορισμού IP (ενα υποστρωμα 3 ή ένα υποστρωμα δικτύου concept) τότε ακολουθείται το Address Resolution Protocol για IPv4, ή ακολουθειται το Neighbor Discovery Protocol (IPv6) μεστα στη MAC διεύθυνση (ενα concept υποστρωματος 2) του διανομέα στον οποίο γίνεται η άφιξη.
Παραδείγματα άλλω φυσικών δικτυών είναι Ethernet δίκτυα και Wi-Fi δίκτυα, και τα δυο από τα οποία είναι IEEE 802 δίκτυα και χρησιμοποιουν IEEE 802 48-bit MAC διευθύνσεις.
Ενα MAC υπόστρωμα δεν είναι απαραίτητο να κάνει full-duplex point-to-point επικοινωνια, αλλα τα πεδία διευθύνσεων εμπεριεχονται σε καποια point-to-point προτόκολα για λόγους συμβατικότητας.
Παραπομπές
Κατηγορία:Πρωτόκολλα του ίντερνετ
Κουρτ Τσάιτσλερ
Ο Κουρτ Τσάιτσλερ (γερμ. Kurt Zeitzler, 9 Ιουνίου 1895 - 25 Σεπτεμβρίου 1963) ήταν αρχηγός του Γενικού Επιτελείου Στρατού στη Βέρμαχτ της ναζιστικής Γερμανίας κατά τη διάρκεια του Β΄ Παγκοσμίου Πολέμου.
Ο Τσάιτσλερ ήταν σχεδόν αποκλειστικά αξιωματικός επιτελείου, που υπηρετούσε ως επικεφαλής του επιτελείου σε σώμα στρατού, στρατιά και ομάδα στρατιών. Τον Σεπτέμβριο του 1942, επιλέχθηκε από τον Αδόλφο Χίτλερ ως Αρχηγός του Γενικού Επιτελείου του Στρατού, αντικαθιστώντας τον Φραντς Χάλντερ. Στις αρχές του 1943 ήταν ένας από τους βασικούς παράγοντες στην απόφαση να ξεκινήσει η επιχείρηση Citadel, η τελευταία μεγάλη γερμανική επίθεση στο Ανατολικό Μέτωπο, η οποία κατέληξε σε ήττα. Ο Τσάιτσλερ έχασε την πίστη του στην κρίση του Χίτλερ και εγκατέλειψε τη θέση του τον Ιούλιο του 1944, αφού υπέστη νευρικό κλονισμό. Ο Τσάιτσλερ θεωρήθηκε ως ενεργητικό και αποτελεσματικό στέλεχος επιτελείου και ήταν γνωστός για την ικανότητά του να διαχειρίζεται την κίνηση μεγάλων κινητών σχηματισμών.